cyanic-selkie/wikianc huggingface dataset:
Franz Miklosich
Franz von Miklosich (født 29. november 1813 i Pichelberg i Østerrike-Ungarn, nå Radomerščak i Slovenia, død 7. mars 1891 i Wien), også kjent som Franc Miklošič, var en slovensk språkforsker. Han regnes som en av grunnleggerne av den vitenskapelige slavistikken og som en av fagfeltets betydeligste personligheter på 1800-tallet.
Miklosich studerte opprinnelig rettsvitenskap, men under innflytelse av sin landsmann Kopitar kastet han seg senere over studiet av slavisk filologi og ble i 1848 professor i Wien. Han ble sin tids mest berømte slavist, og skrev flere grunnleggende verker. De viktigste er Lexicon Palæoslovenico-Græco-Latinum («Gammelslavisk-gresk-latinsk ordbok», 1862–65), Vergleichende Grammatik der slavischen Sprachen («Sammenlignende grammatikk over de slaviske språkene», 1852–75) og Etymologisches Wörterbuch der slavischen Sprachen («Etymologisk ordbok over de slaviske språkene», 1886). Miklosich undersøkte en rekke forskjellige språk, foruten de slaviske også andre språk som har stått i berøring med slavisk: nygresk, albansk, rumensk, ungarsk og romani.
Alice Brown
Alice Regina Brown (født 20. september 1960 i Jackson, Mississippi) er en amerikansk tidligere sprinter. Karrierens høydepunkt er sølvmedaljen på 100 meter i OL 1984 i Los Angeles, med tiden 11,13 s.
I det samme mesterskaper vant hun gullmedalje på 4 x 100 meter, på tiden 41,60, over et sekund foran toer Canada. Nytt gull ble det på kortstafetten under Seoul-OL 1988, denne gang foran Øst-Tyskland.
Lydkassett
Kassetten består av et magnetbånd som beveger seg mellom to spoler. Spolene blir drevet av en motor i avspilleren. Båndet er beskyttet av et plastikklokk, bortsett fra på bunnen av kassetten, der båndet blir avlest av spilleren.
Det er viktig at båndet blir trukket forbi lydhodet med jevn og riktig hastighet. En capstan er en metallstang festet i et svinghjul. Capstan går inn i ene hullet i kassetten og en gummirulle presser båndet mot capstan.
Båndet har fire spor, to for hver side, slik at man har mulighet for stereolyd. Sporet lengst til høyre er for venstre kanal. Spor nummer to fra høyre er til høyre kanal. Ved monoinnspilling blir høyre halvdel av båndet benyttet. Med denne teknikken kan stereo og monoinnspilte bånd spilles av både på stereo og monomaskiner. Når båndet er spilt til enden, vendes kassetten horisontalt og den andre halvdelen av båndet kan spilles.
Passenger 57
Passenger 57 er en amerikansk actionthriller fra 1992 med Wesley Snipes i hovedrollen. Andre sentrale roller spilles av Bruce Payne, Tom Sizemore og Elizabeth Hurley. Regi er ved Kevin Hooks.
Denne filmen regnes som Wesley Snipes gjennombrudd som skuespiller. Han fikk hovedroller i en rekke actionfilmer etter dette.
Handling
En flyselskap-sikkerhetsagent får prøve seg i virkeligheten da flyet han er med blir kapret av en internasjonal terrorist som holder alle passasjerene som gisler.
Om filmen
Filmen fikk lunken mottakelse av anmelderne, noe som gjenspeiles av at den kun har fått 24% på Rotten Tomatoes (juli 2011).
Anmelderen på den norske nettstedet CINERAMA gav den terningkast to i 1999 og skrev blant annet følgende: «Wesley Snipes og Bruce Payne (som spiller skurken) gjør begge to veldig gode roller, men i mange av birollene ser vi halvhjertet skuespill som filmen burde vært foruten. Men historien er så standard og forutsigbar at det hadde neppe gjort så mye fra eller til allikevel. Her beviser Wesley Snipes hvor godt han egner seg til action».
Filmen innbrakte $44 millioner i USA. Produkasjonskostandene var på ca $15 millioner.
Krokan
Krokan er karamellisert sukker blandet med smør og mandler. Krokan brukes blant annet i krokanis, hvor krokanbitene er de små, brune flekkene, eller som fyll og smakstilsetning i konfekt eller kaker. Ordet krokan kommer fra croquant, som betyr «knasende» på fransk.
Krokan betyr på svensk en slags kransekake og på dansk en type sprø småkaker.
Annapoteter
Annapoteter (Pommes Anna) er en ovnsbakt potetrett fra Frankrike.
Pasłęka
Pasłęka (tysk: Passarge) er en elv i det nordlige Polen som renner ned til Østersjøen nær byen Braniewo. Den er 186 km lang og har et nedslagsområde på 2,294 km².
Annapoteter
Retten består av tynne potetskiver lagvis i en stor form eller flere små posjonsformer. Skivene er penslet med smeltet og klaret smør, samt salt og pepper.
Retten serveres oftest som tilbehør til kjøtt og fisk.
Uche Eucharia
Ngozi Eucharia Uche (født 16. juni 1973 i Mbaise, Nigeria) er en tidligere fotballspiller og landslagssjef for Nigerias kvinnelandslag i fotball. Uche vokste opp i Owerri, Nigeria.
Oppvekst
Uche er den eldste av fem søsken, og hun vokste opp i et middelklasse familie. Hun gikk på Egbu Jentenes ungdomsskole Owerri før hun begynte på Delta State Universitetet. Mens hun gikk på ungdomsskolen, begynte Uche å spille fotball. Senere ble hun tatt opp til landslaget, og hun ble også den første kvinnelige trener for Nigerias kvinnelandslag i fotball.
ZzzPhone
zzzPhone er en amerikansk produsent av mobiltelefoner.
De skiller seg fra andre mobiltelefonprodusenter ved at kjøperen selv velger hvilke spesifikasjoner mobiltelefonen skal ha, i stedet for å ha ulike modeller man velger mellom. De sammenligner seg dermed med Dell, som slo gjennom med samme strategi i PC-markedet.
Selve telefonene produseres i Shenzhen i Kina. De tre z-ene står for de tre kinesiske ordene;
Disse tre ordene skal gjenspeile zzzPhone som selskap og deres produkter.
Laila (potet)
Laila er en type potet som har et lavt innhold av tørrstoff. Den egner seg ikke til baking i det hele tatt, men den fungerer bra i supper, gryteretter og til koking.
Laila er avlange form, lyserøde skall og lysegule farge inni. Den er en halvtidlig potetsort som er moden sen sommer/tidlig høst.
Strelna
Peter den stores palass
Strelna var opprinnelig godset til en svensk kansler, men ble i 1714, etter den store nordiske krig, valgt av Peter den store som stedet for hans framtidige sommerresidens. Jean Baptiste Le Blond, som var kjent etter sitt arbeid med André Le Nôtre ved Versailles, ble engasjert for å utarbeide planer for det framtidige palasset og tilhørende parker. Le Blond så for seg palasset som et Chateau d'Eau, beliggende på en rund øy. Hagene ble planlagt i henhold til Le Blonds planer, men han døde før han kunne virkeliggjøre sine planer for palasset.
I 1718 ble det oppført et midlertidig tre-palass i Strelna. Det ble benyttet av de russiske kongelige som et slagt jaktslott, og er blitt omhyggelig bevart helt til i dag. Etter Le Blonds død gikk oppdraget med byggingen av palasset til Nicholo Michetti, en elev av den store Carlo Fontana. Grunnsteinen ble lagt ned i juni 1720, men året etter ble det åpenbart at stedet var dårlig egnet for installering av fontener, noe som var grunnen til at Peter i stedet valgte å konsentrere sin oppmerksomhet på anlegget ved Peterhof like ved. Michetti forlot Russland skuffet, og alt arbeid i Strelna ble lagt på is.
Da hun besteg tronen i 1741 hadde Elisabeth, Peters datter, til hensikt å fullføre sin fars prosject. Hennes favorittarkitekt, Bartolomeo Rastrelli, ble forespurt om å utvide og forbedre Michettis planer. Men Rastrellis oppmerksomhet ble snart avledet til andre palasser, i Peterhof og Tsarskoje Selo, så Strelnapalasset sto uferdig til slutten av århundret.
ORP «Błyskawica»
ORP «Błyskawica» er en polsk jager av Grom-klassen som deltok under andre verdenskrig.
Strelna
Familiehjem for Konstantinovitsjgrenen av Romanovfamilien
I 1797 ble Strelna overdratt til storfyrst Konstantin Pavlovitsj av Russland (andre sønn av Paul I av Russland) og hans kone Anna Fjodorovna. Tross en omfattende brann i 1803 ble Konstantinpalasset fullført i 1807. Andrej Voronikhin og Luigi Rusca var ansvarlige for arkitekturen i de øvre etasjene. Etter Konstantins død gikk palasset til hans nevø, og Konstantinovitsjgrenen av Romanovdynastiet beholdt sitt eierskap til Strela helt til den russiske revolusjon i 1917.
ORP «Błyskawica»
Den er nå bevart som museumsskip i Gdynia. Under andre verdenskrig deltok Błyskawica blant annet på Narvikavsnittet, der den gjorde seg bemerket. Senere tok den del i Operasjon Dynamo, den allierte tilbaketrekningen fra Dunkerque. Resten av krigen tilbrakte den i alliert konvoitjeneste.
Strelna
Palasset i det 20. århundre
Forut for feiringen av 300-årsjubileet for grunnleggelsen av St. Petersburg bestemte den russiske regjeringen at palasset og parkene rundt skulle restaureres som et statlig konferansesenter og presidentresidens. Det renoverte Konstantinpalasset var vertskap for mer enn femti statsoverhoder under St. Petersburg jubileumsfeiring i 2003. Tre år senere, i juli 2006, var det vertskap for det 32. G8-toppmøtet. Under disse toppmøtene ble verdenslederne innkvartert i atten luksuriøse hytter ved bredden av Finskebukta. Hver av hyttene er oppkalt etter en historisk russisk by. Stallene fra tidlig på 1800-tallet ble ombygget til et firestjerners hotell for de øvrige besøkende.
Andre landemerker
I nærheten av Konstantinpalasset ligger også flere andre Romanov-residenser. Det barokke Znamenka, tegnet av Rastrelli, var tidligere hjemsted for Nikolajevitsjgrenen av Romanovfamilien. Det nyklassiske Mikhailovkapalasset tilhørte likeledes Mikhailovitsjgrenen av familien.
Av andre landemerker i Strelna kan nevnes en datsja tilhørende Mathilde Kstsjessinska og et kloster som nå er i ruiner, med flere kirker tegnet av Luigi Rusca. Klosteret er kjent som gravstedet til Zubovbrødrene og andre adelige russere.
Konstantinpalasset, Treenighetsklosteret, Mikhailovka, og Znamenka inngår i verdensarvstedet St. Petersburgs historiske sentrum og relaterte monumenter.
Eksterne lenker
Palácio de Constantino
Tusen bitar (album)
Tusen bitar er et musikkalbum av Björn Afzelius. Albumet ble utgitt i 1990 og er regnet som Afzelius' mest populære.
I Norge lå Tusen bitar 33 uker på VG-lista med en førsteplass som bestenotering. Platen solgte 300 000 eksemplarer i Norge.
Nova Serrana
Nova Serrana er en kommune i delstaten Minas Gerais i sørøstregionen av Brasil.
Nova União (Minas Gerais)
Nova União er en kommune i delstaten Minas Gerais i sørøstregionen av Brasil.
Sørdistriktet (Israel)
Sørdistriktet (hebraisk:, Mekhoz haDarom) er en av Israels seks administrative distrikter, og er det største hva angår landområde men samtidig minst befolkede. Distriktet dekker brorparten av Negev-regionen så vel som Arabah. Sørdistriktets befolkning er på 1 002 400. Distriktet er 86 % jødisk og 14 % arabisk (for det meste muslimsk). Distriktets hovedstad er Beersheba. Distriktets største by er Ashdod. De mest velstående områdene er Omer, Metar og Lehavim. Sderot, Netivot og Ofakim er lengre ned på den sosioøkonomiske skalaen.
Svarthinne
Svarthinne er en tynn hinne som dekker bukhulen hos noen arter av fisk.
Den består i stor grad av proteiner, særlig kollagen. Glysin og arginin utgjør store deler av aminosyrene. Den varierer i farge fra nesten svart til nesten hvit. Svarthinnen er vanligvis tykk og sleip, og skal beskytte mot bakterier. Den skal trolig hindre lys fra luminiserende byttedyr å slippe ut gjennom bukveggen.
Nidaros (album)
Nidaros er et konsertalbum av Björn Afzelius, utgitt i 1991. Albumet ble innspilt i Trondheim i Norge.
Kagisho Dikgacoi
Kagisho Evidence Dikgacoi (født 24. november 1984) er en sørafrikansk fotballtrener og tidligere fotballspiller som er hovedtrener for Witbank Spurs FC.
Han spilte midtbane og var også en del av det sørafrikanske landslaget. Dikgacoi spilte for flere andre klubber i sin karriere, blant andre Bloemfontein Young Tigers og Golden Arrows fra Sør-Afrika samt engelske Fulham og Crystal Palace.
Han ble tatt ut til Fotball-VM 2010 på hjemmebane.
Gedenkstätte Berlin-Hohenschönhausen
Gedenkstätte Berlin-Hohenschönhausen er et museum og minnesmerke (Gedenkstätte) for ofrene for det kommunistiske voldsherredømmet i Tyskland beliggende i det som fra fra 1951 til 1989 var Stasis sentrale varetektsfengsel i Berlin-Hohenschönhausen i den nåværende bydelen Lichtenberg. Der ble fremfor alt politiske fanger fengslet og fysisk og psykisk torturert.
Historie
Bygningen ble fra 1930-tallet brukt som storkjøkken. Under den sovjetiske okkupasjonen fra 1945 innrettet NKVD en konsentrasjonsleir hvor mer enn 20 000 politiske fanger og andre personer som var uønsket av kommunistene, ble holdt fanget under miserable forhold.
I oktober 1946 ble leiren omdannet til det sentrale varetektsfengselet for NKVD i Tyskland. Fangene ble torturert på forskjellige måter.
I 1951 overtok det nylig grunnlagte Stasi fengselet. Det ble etterhvert utvidet og hadde normalt en kapasitet på ca. 200 fanger. Etterhvert gikk Stasi over fra å hovedsakelig bruke fysisk tortur til å bruke mest psykisk tortur, bl.a. gjennom isolering og usikkerhet. Fangene bestod særlig av «republikkflyktninger» (personer som forsøkte å flykte til det demokratiske vesten) og opposisjonelle.
Oppløsning
Etter kommunistregimets fall i 1989 ble Stasi oppløst, og fengselet ble stengt.
Minnesmerke
Bygningene og anleggene er bevart i original tilstand, og i 1994 ble Gedenkstätte Berlin-Hohenschönhausen opprettet. Museets direktør er historikeren Hubertus Knabe. Tidligere fanger og guider viser besøkende rundt i anlegget.
Novo Cruzeiro
Novo Cruzeiro er en kommune i delstaten Minas Gerais i sørøstregionen av Brasil.
Sidonie Werner
Sidonie Werner (født 16. mars 1860, død 27. desember 1932) var medgrunnlegger av Jüdischer Frauenbund og sosialpolitiker i Hamburg i første del av det tyvende århundre.
I 1904 grunnla hun Det jødiske kvinneforbundet sammen med Bertha Pappenheim. Fra 1917 var hun også styremedlem i Zentralwohlfahrtsstelle der Juden in Deutschland.
Sidonie Werner døde en måned før Weimarrepublikkens ende.
Tønnes Andenæs
Tønnes Madsson Andenæs (født 25. juni 1923 i Innvik, død 22. februar 1975 i Øyer) var en norsk forlegger og politiker (Ap).
Virke
Andenæs var sjef for Universitetsforlaget fra opprettelsen i 1950. Han arbeidet aktivt for nordisk kultursamarbeid, og særlig for kontakt med Færøyene og Island, og var formann i Norsk-færøysk lag 1947–1959 og i Norsk-Islandsk Samband 1960–1965. I 1949 gav han ut studieboka Grunnloven vår. Boka er oversatt til engelsk, tysk og fransk.
Andenæs var kommunestyremedlem i Bærum fra 1963 til 1971. Fra januar til oktober 1965 var han statssekretær i Kirke- og undervisningsdepartementet. Han ble innvalgt på Stortinget for Arbeiderpartiet fra Akershus i 1969 og ble gjenvalgt i 1973.
Andenæs omkom i Tretten-ulykken 22. februar 1975.
Familie
Han var bror av juristen Johs. Andenæs og forretningsmannen Erling Rye Andenæs. De stammer fra gården Andenes i Gloppen kommune i Sogn og Fjordane.
Han var far til juristen Mads (Tønnesson) Andenæs.
Ordener og utmerkelser
Tønnes Andenæs var ridder av Den islandske falkeorden og mottok Deltakermedaljen.
Dorisk søyleorden
Den doriske søyleordenen ble utvikla i andre halvdel av det 7. århundre f.Kr, og var gjennom hele antikken den mest brukte på det greske fastlandet og i koloniene i vest. Den doriske søylen er uten basis og står rett på stylobatet. Skaftet er rifla, kanellert, og noe videre nede enn oppe, og det har tydelig entasis – konvekse sider. Kapitelet er sammensatt av en rund «pute» – ekinus – og en kvadratisk plate – abakus – som arkitraven hviler på. Vitruvius hevder at den doriske søylen utvikla seg fra tidligere søyler i tre. At grekerne skulle ha utvikla steinsøylen direkte fra eldre tresøyler, og ikke fra egyptiske og persiske forbilder i stein eller tegl, er et omdiskutert standpunkt.
Det doriske entablementet (bjelkeverket eller entablaturen) består nederst av en slett arkitrav som avsluttes øverst av en list. Over arkitraven ligger en jevnhøy frise med svakt fremspringende triglyfer, som har avfasede hjørner og tre vertikale rifler. Triglyfene har vært tolket som stiliserte bjelkeender, jf. teorien om at den doriske orden er en oversettelse til steinarkitektur av en eldre byggemåte i tre. Feltene mellom triglyfene kalles metoper. De kan være sletthugne eller forsynt med ornamenter i relieff. Øverst avsluttes entablementet med geison gesims (kornisj). Under gesimsen «henger» en rad skråstilte steinplater (regulae), én for hver triglyf og én for hver metope. Hver av dem har på undersiden 6 x 3 små «dråper» (guttae).
Frosinone (provins)
Provinsen Frosinone (it. Provincia di Frosinone) er en provins i regionen Lazio i det sentrale Italia. Frosinone er provinsens hovedstad.
Det var 484 556 innbyggere ved folketellingen i 2001.
Geografi
Provinsen Frosinone grenser:
Tegneserieåret 2008
Tegneserieåret 2008 er en oversikt over hendelser, fødte og avdøde personer med tilknytning til tegneserier i 2008.
Dødsfall
|| forfatter, tegneserieskaper og oversetter || align=center|53 || align=center|1955 ||
Walter Homolka
Professor Walter Homolka (født 21. mai 1964 i Landau an der Isar) er en tysk rabbiner og rektor for det liberale jødiske Abraham-Geiger-Kolleg. Han er også styremedlem i World Union for Progressive Judaism og formann for Leo Baeck Foundation. Han er major av reserven i innsatsledelseskommandoen i Bundeswehr.
Afzelius, Bygren, Råstam
Afzelius, Bygren, Råstam er et konsertalbum utgitt av Björn Afzelius, Bengt Bygren og Hannes Råstam i 1992.
Paper Moon (film)
Paper Moon er en amerikansk komedie fra 1973, regissert av Peter Bogdanovich. Filmen utspiller seg i 1930-årene i den amerikanske delstaten Kansas. Far og datter, Ryan og Tatum O'Neal, som fremstilte faren og datteren Moses og Addie.
Filmen var basert på romanen Addie Pray av Joe David Brown.
Handlingsreferat
I byen Gorham, Kansas, cirka år 1936, møter en omreisende svindler Moses Pray den ni år gamle Addie Loggins ved morens gravsted, hvor naboene mistenker at Moses er Addies biologiske far. Han benekter dette, men han godtar å levere den nå foreldreløse Addie til Addies tante som bor i St. Joseph, Missouri. Senere overbeviser Moses broren til mannen som ved et uhell drepte Addies mor om å gi ham 200 dollar til den nylig foreldreløse Addie. Men Addie overhører denne samtalen.
Etter at Moses har brukt nesten halvparten av pengene på å fikse sin gamle cabriolet og kjøpe en tog-billett til Addie, krever Addie pengene som rettmessig hennes. Moses samtykker i å la Addie reise sammen med ham til han har fått tilbake alle pengene og gitt til henne. Deretter besøker Moses en kvinne som nylig har blitt enke, og later som om han tidligere har solgt en kostbar, personalisert bibel deres sine nylig avdøde ektemenn, og enkene betaler ham for biblene som ha påskrevet med navnene deres. Addie slutter seg til denne svindelen, later som om hun er datteren hans, og viser talent for å svindle folk for en større sum penger. Etter hvert blir Moses og Addie et formidabelt team.
En kveld stopper de ved et lokalt karneval, hvor Moses blir begeistret for en "eksotisk danser" som kaller seg for Miss Trixie Delight. Til Addies store fortvilelse inviterer Moses "Miss Trixie" - og hennes afroamerikanske tenåringspike Imogene - til å reise sammen med Addie og Moses. Addie blir snart venn med Imogene, men blir misunnelig på Trixie. Når Addie oppdager at Moses har brukt det aller meste av pengene deres på en helt ny bil for å imponere Miss Trixie, legger Addie og Imogene en plan. De overbeviser en ansatt ved hotellet hvor de bor om å besøke Trixie. Addie sender deretter Moses opp til Trixies rom, hvor han oppdager den ansatte og Trixie har sex. Moses forlater straks Miss Trixie og Imogene. Men Addie gir Imogene nok penger til å betale for hennes egen reise hjem til hennes tante.
Ved et annet hotell i et landlig område, avdekker Moses en butikk full av whisky, og stjeler noe av dette og selger tilbake til noen som produserer hjemmebrent. Dessverre har hjemmebrent-produsenten en tvilling-bror som er sheriff i området, som har sett dem stjele og arresterer Addie og Moses. Men paret klarer så vidt å stikke av, og reiser straks videre til Missouri, hvor Moses arrangerer en annen svindel - bare for å bli oppdaget av de samme politifolkene, utenfor deres jurisdiksjon og har ikke lov til å arrestere dem. Men de slår ned Moses, og stjeler alle pengene deres. Ydmyket og beseiret reiser Moses og Addie videre til Addies tante i St. Joseph, men en skuffet Addie har ikke lyst til å bli værende der.
Paul Martin (friidrett)
Paul Martin (født 11. august 1901 i Genève, død 28. april 1987) var en sveitsisk friidrettsutøver som deltok i de olympiske leker 1920 i Antwerpen, 1924 i Paris, 1928 i Amsterdam, 1932 i Los Angeles og 1936 i Berlin.
Martin vant en olympisk sølvmedalje i friidrett under OL 1924 i Paris. Han kom på andreplass på 800 meter bak britiske Douglas Lowe.
Matthew Booth
Matthew Paul Booth (født 14. mars 1977 i Cape Town) er en sørafrikansk tidligere fotballspiller som spilte som forsvarsspiller for Cape Town Spurs, Mamelodi Sundowns, Ajax Cape Town og Bidvest Wits fra Sør-Afrika og FC Rostov og Krylia Sovetov Samara fra Russland.
Fabio Liverani
Fabio Liverani (født 29. april 1976) er en italiensk fotballtrener og tidligere fotballspiller.
Matthew Booth
Booth spilte landskamper for det sørafrikanske landslaget, og ble blant annet tatt ut til Afrikamesterskapet 2002, Confederations Cup 2009 og fotball-VM 2010.
Fabio Liverani
Liverani har tidligere spilt for Viterbese, Perugia, SS Lazio og ACF Fiorentina, og er kjent som en playmaker i en litt defensiv rolle. Han debuterte i Serie A for Perugia mot US Lecce i 2000.
Liverani har somalisk mor, og ble den første spilleren med afrikansk bakgrunn som representerte på fotballandslaget. Hans første landskamp var mot 25. april 2001. Han har siden fått to landskamper til.
Wedel
Wedel kan være
Lucas Thwala
Lucas Thwala (født 19. oktober 1981 i Nelspruit) er en sørafrikansk profesjonell fotballspiller som spiller for den sørafrikanske klubben Orlando Pirates. Han spiller forsvar, og er også en del av det sørafrikanske landslaget.
Han ble tatt ut til Fotball-VM 2010 på hjemmebane.
Værradar
En værradar er en Dopplerradar som i tillegg til å observere ekko fra nedbør, måler nedbørområdenes hastighet. Dette gjør det mulig å også si noe om vindretningen og vindstyrken.
Innenfor radarens dekningsområde kan man for en del timer frem i tid varsle relativt nøyaktig hvor og når det kommer nedbør og hvordan vindforholdene vil bli.
En værradar består av sender, antenne, mottaker og prosesseringsenhet som produserer og viser produkter. Antennen sender ut elektromagnetiske pulser. Når disse treffer nedbør, vil signal i form av ekko bli reflektert tilbake til antennen. Alle værradarprodukter blir beregnet ut fra ekkoene. Hovedregelen er at dess sterkere ekko, jo større nedbørintensitet.
Det er bare i de senere år at kommunikasjons- og regnekapasitetene har vært gode nok til å kontinuerlig samle inn og prosessere de store datamengdene en værradar og et -nettverk samler inn.
Plassering av værradar
En værradar må plasseres i et område som er fritt for høye fjell og andre detaljer i terrenget som kan sperre for radarstrålene. Lokalisering er derfor en utfordring i et fjelland som Norge! Høye byggverk eller andre installasjoner nær værradaren vil også redusere "utsikten" og kunne gi blokkeringer.
En værradar må altså ha best mulig sikt, men bør likevel ikke ligge særlig høyere enn 500-600 meter over havet. På grunn av jordkrumningen øker radarstrålens høyde over det nivået værradaren er plassert på med økende avstand. Dersom en værradar blir plassert for høyt og har for stort overvåkningsområde, er det derfor risiko for at nedbør kan ligge under radarstrålen og dermed være «usynlig» eller ligge så høyt at det er vanskelig å si noe om hvilke konsekvenser den vil gi på bakkenivå. For å sikre datakvaliteten er derfor hver værradar i Norge gitt et overvåkningsområde begrenset til 240 km.
Historikk
Norges første værradar ble innkjøpt av Det norske meteorologiske institutt i 1976. Radaren ble plassert på taket av instituttet på Blindern i Oslo, og ble satt i operativ drift den 1. april 1977. Radaren var i operativ drift frem til 1988, da denne ble byttet ut med en mer moderne værradar fra svenske Ericsson. Denne nye radaren hadde «Ericsson EWIS» programvare, og radaren ble nå helautomatisk og kunne levere oppdaterte radarprodukter hvert 15. minutt døgnet rundt.
For å få et bedre dekningsområde ble radaren flyttet fra Blindern til toppen av Hagahogget i Asker i 1992, og ble nå driftet som et samarbeid mellom Det norske meteorologiske institutt og Statens vegvesen. Radaren ble noe modernisert i 2003 ved at programvaren ble byttet ut med den mer moderne «Rainbow» programvaren fra tyske Gematronik. Radaren på Hagahogget var i operativ drift frem til 7. desember 2010, da denne ble nedlagt og erstattet av den nye radaren på Hurum («Radar Hurum») som var satt i drift måneden før.
Frem til 2002 hadde Meteorologisk institutt 1) to værradarer i operativ drift; radaren i Asker samt en radar i Hægebostad i Vest-Agder (idriftsatt i mai 2000). På dette tidspunktet var to nye radarer planlagt; én radar i Bømlo i Hordaland (bygd 2002 og idriftsatt samme år), og én radar i Rissa i Sør-Trøndelag (bygd 2001-2002 og idriftsatt i 2003).
Videre utbygging av værradarnettet i Norge var på dette tidspunktet en prioritert oppgave for Meteorologisk institutt, og hvor en for full radardekning over hele landet hadde sett for seg at det ville være nødvendig med ytterligere 7 radarer som dengang var tenkt plassert i, eller i nærheten av, hhv. Gudbrandsdalen, Ålesund, Brønnøysund, Bodø, Harstad, Alta og Tana.
Værradarer i dag
I dag drifter Meteorologisk institutt 9 værradarer i Norge, og med den siste værradaren som ble satt i drift den 1. oktober 2012 er værradarnettet i Norge nå blitt landsdekkende. Flere av radarene driftes som et samarbeid mellom Meteorologisk institutt og andre samarbeidspartnere (se kolonnen "Driftes av" i tabellen nedenfor).
Følgende tabell viser alle operative værradarer i Norge i kronologisk rekkefølge etter hvilket år radaren ble satt i drift: 1)  Høyde i meter over havet.  Det første tallet angir stasjonens høyde, og det andre tallet angir radarantennens høyde. 2)   MI = Meteorologisk institutt;  SV = Statens vegvesen;  AV = Avinor.
Alle værradarer som brukes i Norge opererer på frekvensen 5,620 eller 5,640 GHz (C-Bånd) med en sendereffekt (spisseffekt) på 250 kW. Radarantennen har en antenneforsterkning på 44,5 dB, og har en strålebredde (åpningsvinkel) på 1,0°. Selve antennen (antennespeilet) er 4,2 meter i diameter, og den ytre radomen som beskytter antennen er 6,5 meter i diameter. Alle radarer er produsert og levert av SELEX-Gematronik i Tyskland.
Værradarer i øvrige Norden
I de øvrige nordiske landene finnes det for tiden (april 2013) totalt 27 værradarer som vist i følgende tabell:
Samarbeid over landegrensene
De meteorologiske instituttene i Norge, Sverige, Finland, Estland og Latvia har inngått et samarbeide for å oppnå en radardekning som går langt utenfor landets egne grenser. Dette samarbeidet kalles NORDRAD, det første flernasjonale værradarnettverket i Europa som ble opprettet i 1994, og som muliggjør en samlet radardekning som dekker nesten hele Skandinavia og Østersjøen.
Innenfor EUMETNET-samarbeidet er det laget en mal for produksjon av et felles komposittbilde som dekker hele Europa.
Novo Oriente de Minas
Novo Oriente de Minas er en kommune i delstaten Minas Gerais i sørøstregionen av Brasil.
John Tucker Must Die
Handling
Jentene blir desperate, og innser til slutt at de må ty til hardere midler; å knuse Tuckers hjerte. De slår seg sammen med den pene nye jenta på skolen, Kate, og får henne til å forføre Tucker slik at hun siden kan dumpe ham. De sminker og kler opp Kate slik at hun skal bli drømmejenta, og Tucker faller for fristelsen. Kate blir imidlertid tiltrukket av Tucker, og hun får problemer med hvem hun skal være lojal mot, Tucker eller de tre jentene.
Hovedsynagogen i Frankfurt
Hovedsynagogen (Hauptsynagoge) i Frankfurt am Main lå i Börnestraße, den tidligere Judengasse. Den ble innviet 23. mars 1860, som den tredje synagogen på dette stedet. Den første synagogen ble bygget i 1462 og den andre i 1711. Hovedsynagogen var senteret for den liberale jødiske reformbevegelsen i Frankfurt.
9. november 1938 ble hovedsynagogen, i likhet med Börneplatzsynagoge fra 1882, den ortodokse Synagoge an der Friedberger Anlage fra 1907 og Westendsynagoge fra 1910, satt i brann av nazistiske pøbler. Den utbrente ruinen ble revet i januar 1939. En minnetavle minner om synagogen som stod der. Den eneste av de gamle synagogene som fremdeles eksisterer er Westendsynagoge.
Helge Winther-Larsen
Helge Winther-Larsen (født 7. februar 1953) er en norsk skuespiller.
Han er blant annet kjent som medlem i Tramteatret, hvor han var instruktør og skuespiller fra 1978 til 1986 da teateret ble oppløst. Siden den gang har han arbeidet som frilans skuespiller, blant annet ved Hålogaland Teater, Nationaltheatret, Oslo Nye Teater og Riksteatret, samt i en rekke enkeltstående prosjekter. Han har deltatt i flere TV- og radioproduksjoner.
Han har gitt norsk stemme til en rekke rollefigurer i utenlandske filmer og TV-serier. I de senere år har han også lest inn over 100 lydbøker.
Thora Hallager
Thora Hallager (født 3. februar 1821, død 16. juni 1884) var en dansk fotograf og en av de aller tidligste kvinnelige fotografer i Danmark.
Hallager var losjivertinne for H.C. Andersen i to perioder: 1866–69, mens hun bodde og hadde atelier i Lille Kongensgade 1, i samme bygning som Café à Porta på Kongens Nytorv, og 1871–73, da hun var hans vertinne i Nyhavn 18. Den fotografibegeistrede dikteren ble ikke overraskende også fotografert av henne. Det er Thora Hallagers portrett fra 1869 av Andersen som ble gjengitt på jubileumsfrimerket fra 2005.
Tamazunchale gasskraftverk
Tamazunchale gasskraftverk, også kjent under navnet General Manuel Álvarez Moreno, er et kombinert oljekraftverk og gasskraftverk i San Luís Potosí i Mexico. Det har en installert produksjonskapasitet på 1136 MW, fordelt på 2 like store turbiner i ett anlegg. Anlegget ble påbegynt omkring 2005, og stod ferdig i 2007. Brenselkilden er naturgass. Dette er et av Mexicos største kraftverk målt etter installert effekt.
Pia Haraldsen
Pia Renate Haraldsen (født Pia Renate Strømsnes 1. august 1981) er en norsk programleder og artist.
Yrkeskarriere
Haraldsen har utdannelse innen medier og kommunikasjon fra Goldsmiths College, University of London.
Haraldsen har vært frilanser for VG, hvor hun var spaltist, TV 2 og ungdomsbladet mag. I oktober 2004 ble hun redaktør for trender og underholdning i magasinet Cosmopolitan. Hun var meddommer i shoppingprogrammet Shopaholic på TV3, sammen med Hilde Marstrander og René Charles Gustavsen. Senere har hun vært programleder for Kjendisjakten og Frokostquiz på TV 2. I 2006 spilte Haraldsen inn sangen «You Got It», der VG-journalist Camilla Bjørn korer i refrenget.
I februar 2007 begynte Haraldsen som «politisk redaktør» i humorprogrammet Rikets Røst på TV 2, der hun lurer og provoserer intervjuobjekter med sine naive spørsmål og bevisste uvitenhet. I april 2007 ble det kjent at hun hadde inngått en avtale med mobilselskapet ComCom. Haraldsen skulle motta 1,5 millioner kroner årlig i tre år for å være merkevarebygger for selskapet. I september 2007 ble hun permittert etter at selskapet innså at målet om å øke antall abonnenter fra 5 000 til 50 000 i løpet av 2007 ikke ville bli nådd. Det hadde også oppstått uenighet omkring en tilleggsavtale som ville gitt Haraldsen ekstra inntekter for hvert oppslag i mediene.
Høsten 2007 var hun deltaker i TV 2s programserie Skal vi danse med partneren Thomas Wendel. I november 2007 utga hun boken Pias bekjennelser, shopping, sjekking, skikk og bruk. I 2014 ga hun sammen med Einar Gelius ut boken Kunsten å feire bryllup på Font forlag.
Stunt mot amerikanske James Oddo i 2007
Et innslag fra Rikets Røst med lureintervju av den amerikanske bystyrerepresentanten James Oddo ble lagt ut på YouTube. Om morgenen 11. oktober hadde 220 000 personer sett klippet av den rasende politikeren som kaster TV-teamet på dør og bare noen timer etter var den blitt sett av over 400 000. Innslaget har vakt oppsikt i USA på grunn av politikerens språkbruk og voldsomme temperament, og gjorde Haraldsen til et ettertraktet intervjuobjekt i amerikanske medier. Stuntet vakte særlig oppsikt i den konservative nyhetskanalen Fox News, og dagen etter at stuntet ble kjent ble Haraldsen intervjuet på Fox News' frokostsending.
Familie
Pia Haraldsen er datter av Jasmin Haraldsen og Jan Olav Strømsnes. Jasmin Haraldsen var fra 1993 til 2005 gift med Karl Otto Haraldsen.
Vito Cascio Ferro
Vito Cascio Ferro (født 22. januar 1862 i Palermo, død 1943), også kjent som Don Vito, var et fremtredende medlem av den sicilianske mafiaen. Han drev også en omfattende mafiavirksomhet i USA.
Ferro ankom New York fra Sicilia med båt i september 1901. I over 20 år var han bosatt i New York der han arbeidet som importør av mat, hovedsakelig frukt og grønnsaker. Han bodde også en kortere periode i New Orleans, før han den 21. mai 1902 ble arrestert i forbindelse med en omfattende pengeforfalskningssak i New Jersey. Ferro anses å være hovedmannen bak drapet på politimannen Joseph Petrosino som ble skutt og drept den 12. mars 1909.
Ferros liv er full av myter og mystikk. Han ble en levende legende og legendestatusen er delvis ansvarlig for å skape bildet av en galant gentleman og mafiaboss. Ferro ble arrestert cirka 70 ganger og ble alltid frikjent før han ble dømt til livsvarig fengsel, den 27. juni 1930 for mord. Han satt fengslet frem til han døde. Den nøyaktige dødsårsaken er fremdeles ukjent. Den vanligste beretningen om hans død er at han døde av naturlige årsaker i 1945 som innsatt ved et fengsel i Palermo. En annen historie sier imidlertid at han døde under et alliert bombardement av et fengsel i 1942 eller 1943.
Troll (andre betydninger)
Troll kan vise til:
Forhistoriske pelehus i Alpene
De forhistoriske pelehusene i Alpene representerer en byggeskikk og levemåte fra yngre steinalder og bronsealderen, som var utbredt i flere deler av Alpene, langs elver, sjøer og våtmarker.
Et utvalg på 111 slike pelehus ble i 2011 oppført på UNESCOs verdensarvliste som ett samlet objekt, hvorav femtiseks ligger i Sveits. Forøvrig er husene å finne i Frankrike, Tyskland, Italia, Slovenia og Østerrike. Bare noen av lokalitetene er arkeologisk undersøkt. Ved oppføringen på verdensarvlisten ble det lagt vekt på at husene og byggeskikken representerer en interessant tilpasning til naturen, og at stedene representerer en viktig kilde til kunnskap om tidlige jordbrukssamfunn i regionen.
Baal
Baal eller Ba'al (arabisk: بعل, uttalt [ˈbaʕal]) (hebraisk: בעל, uttalt [ˈbaʕal]) er en nordvestsemittisk ærestittel som betyr «herre» eller «mester», og som ble benyttet for en rekke guder som var beskyttere av byer i Levanten eller Midtøsten. Baal var beslektet med akkadiske Bēlu.
Baal kan derfor referere til en hvilken som helst gud, eller til og med til jordiske myndighetspersoner; i en del tekster er det benyttet som en erstatning for Hadad, en semittisk gud for regn, torden, fruktbarhet og jordbruk, og herre av himmelen. Ettersom det bare var prester som kunne uttale det guddommelige navnet Hadad ble Baal, som høflig tiltaleform, benyttet isteden.
Guddommer kalt for Ba'al og Ba'alath
Ettersom det er mer enn en gud som bar tittelen «Ba'al» og mer enn en gudinne som bar tittelen «Ba'alat» eller «Ba'alah», er det kun sammenhengen i en tekst som kan indikere hvilken gud eller gudinne en særskilt inskripsjon eller tekst henviser til. Selv om guden Hadad (eller Adad) var særlig trolig å bli referert til som Ba'al, var Hadad langt fra den eneste guden som hadde denne tittelen. I det kanaanitiske panteon var Hadad sønn av El, som en gang hadde vært den fremste guden i dette panteonet.
Baal i Ugarit
Oldtidsbyen Ugarit i Syria hadde sin storhetstid fra 14.-12. århundre f.Kr.. Deres Baal hadde fellestrekk med de øvrige Midtøsten-mytologiene. I ugarittisk mytologi er Baal en regngud, tordengud og fruktbarhetsgud. Hans kvinnelige motstykke var Astarte/Athtartu. Baal var sønn av vegetasjonsguden Dagan. Baal utfordrer og overtar makten fra skaperguden El. Flere av mytene om Baal forteller at landet blir brent og ufruktbart dersom Baal ikke står på himmelen slik han skal, og gjør det han skal gjøre.
Ba'al av Tyr
Melkart er sønn av El i den fønikiske triaden av tilbedelse. Han var guden for byen Tyr og ble således kalt for Ba'al av Tyr. Første Kongebok 16:31 i Bibelen vedrører at Ahab, konge av Israel, giftet seg med Jesabel, datter av Etba’al, sidonernes konge, «og gav seg til å dyrke Ba’al og kaste seg ned for ham. I det Ba’al-templet han bygde i Samaria, reiste han et alter for Ba’al. Akab laget også en Asjera-pæl...» Kulten til denne guden var framtredende i Israel fram til regimet til Jehu, som fikk avsluttet den.
En del forskere fastholder at det er usikkert om «Ba'al», «herren», viser til Melkart i Første Kongebok. De peker på at Hadad også ble dyrket i Tyr. Imidlertid vil denne posisjonen fremme muligheten av at Hadad og Melkart er den ene og samme guden, kun med forskjellige navn i forskjellige språk og kulturer: Hadad som kanaanittisk og Melkart som fønikisk. Begge gudene hevdes å være sønn av El, og begge innehar den samme sekundære posisjonen i panteonene i begge kulturer, noe som ytterligere indikerer at det kan være snakk om den samme guddommen.
Ba'al av Kartago
Meningen av navnet Hammon eller Hamon er uklart. Da Ernest Renan på 1800-tallet gravde ut ruinene i Hammon (Ḥammon), dagens Umm al-‘Awamid mellom Tyr og Akko, fant han to fønikiske inskripsjoner dedisert til El-Hammon. Ettersom El var normalt identifisert med Kronos og Ba'al Hammon også var identifisert med Kronos, synes det mulig at disse to gudene var likestilte. Det har ofte vært foreslått en forbindelse mellom hebraiske/fønikiske ḥammān, «messingsmed» eller «gjørtler». Forskeren Frank Moore Cross har argumentert for en forbindelse til Khamōn, det ugarittiske og akkadiske navnet for Nurfjellene (Amanus eller Gâvur) i det sørlige Anatolia, fjellkjeden som skiller Syria fra Kilikia, basert på forekomsten av en ugarittisk beskrivelse av El som den ene fra fjellet Haman.
Forskere tenderer til å se på Ba'al Hammon som mer eller mindre identisk med guden El, som også ble identifisert Kronos og Saturn. Imidlertid fremmet Yigal Yadin ham som en månegud, mens Edward Lipinski identifiserte ham med guden Dagon. Inskripsjoner om karthagiske eller puniske guddommer er stort sett lite informative.
I Kartago og Nord-Afrika var Ba'al Hammon særlig assosiert med væren og ble også dyrket som Ba'al Qarnaim («Herren med de to horn») i en friluftshelligdom ved Jebel Bu Kornein («åsen med de to horn») på motsatt side av bukten til Kartago.
Ba'al Hammons kvinnelige kultpartner var Tanit. Han var antagelig aldri identifisert med Ba'al Melkart, skjønt dette spørsmålet finnes i eldre forskning. Ba’alat Gebal («Byblos’ frue») synes å ha vært identifisert med ‘Ashtart, men den fønikiske skribenten Sanchuniathon synes å skille mellom disse to.
Ba'als prester
Prestene til Ba’al er nevnt i den hebraiske Bibelen gjentatte ganger, inkludert en konfrontasjon med profeten Elia hvor brenningen av røkelse er symbolsk for bønner. og ritualene ble fulgt av prester kledd i særskilte messedrakter som ga ofringer tilsvarende til de som ble gitt for ære den hebraiske Gud. Konfrontasjonen med profeten Elia er også nevnt i Koranen.
Demon ved navn Baal
Baal, også stavet Bael, Baël (fransk), og Baell, er tidvis sett på som en demon i kristendommen. Dette er en mulig kilde til forvirring.
I oldtidens verden til det persiske riket som de monoteistiske tankene etterhvert fikk tyngde, fra Indiahavet og til Middelhavet, ble dyrkelse av guddommer representert av idoler blitt avvist i favør av jødedommen. I Levanten ble slike idoler eller symboler på guddommen kalt for «ba’aler», hver av dem representerte en lokal åndegud eller «demon». Dyrkelsen av slike ånder ble avvist som umoralsk og mange var faktisk betraktet som onde og farlige.
Tidlige demonologer, uvitende om Hadad eller at «Ba'al» i Bibelen refererte til et hvilket som helst antall av lokale ånder, kom til å se på begrepet som refererende til kun en bestemt figur. Baal, vanligvis stavet «Bael» i denne konteksten, ble rangert som den første og den øverste kongen i Helvete, herskende over Østen. I henhold til en del forfattere er Baal en hertug med 66 legioner av demoner under sin kommando.
I løpet av den engelske puritanske tiden ble Baal sett på som enten i følge med Satan eller betraktet som hans nestkommanderende. I henhold til Francis Barrett, en engelsk okkultist, hadde han makt til å gjøre de som påkalte ham usynlige.
Mens den semittiske høyguden Ba'al Hadad ble avbildet som et menneske, en bukk, eller en okse, ble demonen Bael i svarteboktradisjonen sagt å opptre i formene av et menneske, en katt, en padde, eller i kombinasjoner av disse. En illustrasjon i Collin de Plancys Dictionnaire Infernal (1818) plasserte hodene av tre vesener ganske kuriøst på et sett med edderkoppbein.
I 1979 videreførte Jeff Rovin forvirringen med The Fantasy Encyclopedia hvor demonen Astaroth fikk likheten til Baal, inkludert i en ny illustrasjon. Denne feilen har blitt gjengitt andre steder, som med en Bal-lignende Astaroth som nummer 102 i seiren Monster in My Pocket.
Ba'al Zebûb
En annen versjon av demonen Baal er Beelsebul, eller mer nøyaktig Ba‘al Zebûb eller Ba‘al Zəbûb (hebraisk בעל-זבוב, Ba'al zvuv), som opprinnelig var navnet på en guddom dyrket i den filistiske byen Ekron. Betydningen av Ba‘al Zebûb kan bety «Herren av Zebûb» (Zebûbs herre), en referanse til et nå ukjent sted ved navn Zebûb, eller et ordspill til «Fluenes herre», zebûb er et hebraisk felles substantiv som betyr «flue». Dette kan bety at hebreerne forsøkte å baktale og forringe guddommen til sine fiender. I senere kristne skrifter ble Ba‘al Zebûb referert til som en demon eller djevel, ofte forvekslet med Beelsebul. I begge former kan den opptre som alternative navn for Satan eller kan opptre som en referanse til navn for en mindre djevel. Som med flere religioner er navnene på en hvilken som helst tidligere utenlandsk eller «hedensk» guddom ofte blitt synonymt med konseptet av en kontradiktorisk helhet. Demoniseringen av Ba‘al Zebûb førte til mye av den moderne religiøse personifiseringen av Satan som det motsatte eller fienden til den abrahamistiske Gud.
En del forskere har antydet at Ba'al Zebul egentlig betydde «herreprins» som bevisst ble endret av de som dyrket Jahve til Ba'al Zebub (Fluenes herre) for å latterliggjøre denne guddommen og protestere mot dyrkelsen av Ba'al Zebul.
Jonisk søyleorden
Den joniske søyleorden ble utviklet i det østlige Hellas; de eldste kjente eksemplarene er fra Smyrna, om lag 600 f.Kr. Templet Erekteion i Athen er et av de best kjente eksemplene på den fullt utviklede joniske arkitektur.
Den joniske søylen er noe slankere enn den doriske, har vanligvis basis, og kapitelet har form av en halvt utrullet pergamentrull med uthugde blomsterbånd, volutter. Søylen har også dype kannelyrer. Det joniske entablementet (bjelkeverket) har nederst en arkitrav som vanligvis er delt i tre like høye bånd. Den bærer frisen, som kan være glatthugget eller utstyrt med relieffskulptur. Øverst følger en gesims (kornisj) som hos grekerne var sammensatt av to ledd, karniss og kyma. I romersk arkitektur ble gesimsen beriket med kraftigere tannsnitt og eggstav.
Basis i joniske søyler består vanligvis av en nedre og øvre vulst eller torus, med en hulkil imellom. Søyleskaftet har mindre utpreget entasis enn i doriske søyler, og det har helst 24 kannelurer, adskilt av smale fremskytende rygger hvor utsiden er en del av søyleskaftets sylinder.
Den joniske søyleorden ble mye brukt i klassisistisk arkitektur. To kjente eksempler i Oslo er Slottet (med glatte, ikke kannelerte søyleskaft i fronten) og Universitetsbygningen.
Nøytralitetsvern
Nøytralitetsvern er militærvesenets oppsetting av forsvarsmidlene for både å kunne forsvare landet mot fiendtlige angrep, vise klart at en er nøytral og ikke er villig til selv å gå til angrep.
Det er politikerne som, gjennom regjeringsvedtak sanksjonert av Kongen, beslutter om Norge eventuelt skal delta i en krig, dersom ingen angriper og eventuelt okkuperer landet.
Nøytralitetsvernet fungerte under Krimkrigen (1853–56) og første verdenskrig (1914–18), men forsøkene på å styre unna deltakelse i andre verdenskrig førte ikke fram. Etter at Norge ble medlem av NATO har begrepet ikke samme relevans for forsvaret av Norge.
Grunnfjell
[[fil:World geologic provinces.jpg|thumb|340px|På dette kartet over verdens geologiske provinser, framtrer grunnfjellet enten som eksponert grunnfjellsskjold (oransje), eller som underliggende grunnfjellsplattform med sedimentære lag over (rosa). Grunnfjell kan også framstå i fjellkjedefolding (lyseblå). Vi ser tydelig det baltiske grunnfjelsskjoldet over østre Skandinavia, og den kaledonske fjellkjedefolding over vestre Norge.
Kontinentalskorpe: {{Legend|#f96|Kraton, arkeisk-proterozoisk}} {{Legend|#f9c|Plattform, arkeisk-proterozoisk}} {{Legend|#9fc|Orogen, prekambrisk-paleozoisk}} {{Legend|#9cf|Basseng}} {{Legend|#969|Magmatisk}} {{Legend|#ff9|Annet}}
Havbunnsskorpe: {{Legend|#cde|0–20 mill. år}} {{Legend|#abc|20–65 mill. år}} {{Legend|#89a|>65 mill. år}} ]]
Grunnfjell er en samlebetegnelse på de eldste geologiske provinsene på jorda, med normalt mer enn 570 millioner år gamle bergarter. Det engelske ordet basement tilsvarer i geologisk forstand grunnfjell, mens det engelske bedrock i stratigrafisk sammenheng betegner alt fast fjell som ligger under jordlagene – uavhengig av om fjellet er grunnfjell eller ikke. De grunnleggende grunnfjellsprovinsene består av enten kraton (skjold) som er inntil 200 km tykke og upåvirkede strukturer av arkaisk grunnfjell, ofte lys granitt, eller plattformer (overdekkede skjold) som tilsvarer eller inngår i kratonene, men som er overdekket av sedimenter eller andre yngre bergarter. Kratoner og plattformer er gjerne eldre enn Gondwana-kollisjonen for 570 millioner år siden, og de er ofte mer enn 2 milliarder år gamle. Grunnfjell består enten av størkningsbergarter (magmatisk), eller av omdanningsbergarter (metamorf).
På Grønland og Australia finnes inntil 3,8 milliarder år gammelt grunnfjell, delvis sedimentært (avsatt på havbunn) under midtre arkeikum. Den såkalte Acasta-gneisen i nordvestlige Canada kan være inntil 4 milliarder år gammel. Grunnfjellet utgjør de eldste bergartene vi har. Norges grunnfjell ble dannet for inntil 2,8 milliarder år siden, med gneis i Sør-Varanger som eldste bergart.
Grunnfjell utgjør ofte et «nettverk» av gamle fjellkjeder, som gjennom flere hundre millioner år har blitt slitt ned og presset sammen til et grunnfjellsskjold – det subkambriske peneplanet. En tidssekvens som omfatter et kratons (grunnfjellsskjolds) erosjon, havoversvømming og sedimentære avsetning kalles en kratonisk sekvens. Grunnfjellsskjold finner vi i Nord-Amerika, Sør-Amerika, Afrika, Norden, India og Australia, samt spredte steder i Sibir.